ai4bharat/Pralekha huggingface dataset:
பிரதமர் அலுவலகம்
குஜராத் மாநிலம் மோர்பியில் 108 அடி அனுமன் சிலையை திறந்து வைத்து பிரதமர் ஆற்றிய உரையின் முக்கிய அம்சங்கள்
வணக்கம்!
மகா மண்டலேஸ்வர் கங்கேஸ்வரி தேவி அவர்களே, ராம கதை நிகழ்ச்சியுடன் சம்பந்தப்பட்டவர்களே, இந்த நிகழ்ச்சியில் பங்கேற்கும் துறவிகளே, கல்வியாளர்களே, பக்தர்களே. உங்கள் அனைவருக்கும் வணக்கம். மங்களகரமான அனுமன் ஜெயந்தியையொட்டி நாட்டுமக்கள் அனைவருக்கும் வாழ்த்துக்கள். இந்த மங்களகரமான நிகழ்ச்சியில் பிரம்மாண்டமான அனுமன் சிலை திறந்துவைக்கப்படுவது நாடு முழுவதும் உள்ள ராம பக்தர்களையும், அனுமன் பக்தர்களையும் பெருமகிழ்ச்சியடைய வைத்துள்ளது.
நண்பர்களே,
கடவுளின் அருள் இல்லாமல் துறவிகளை தரிசிப்பது அரிதாகும். அதிர்ஷ்டவசமாக கடந்த சில தினங்களாக அம்பாஜி மாதா, உமியா மாதா, அன்னபூர்ணா மாதா ஆகியோரின் அருளை பெறும் பாக்கியத்தை நான் பெற்றுள்ளேன். இன்று அனுமனுடன் தொடர்பு கொண்ட துறவிகளின் அருளும் எனக்கு கிட்டியுள்ளது.
நாட்டின் நான்கு மூலைகளிலும் இதுபோன்ற நான்கு சிலைகளை நிறுவும் திட்டம் ‘ஒரே பாரதம் ஒப்பற்ற பாரதம்’ என்ற உறுதிப்பாட்டின் பிரதிபலிப்பாகும். அனுமன் தமது சேவை மனப்பான்மையால் அனைவரையும் ஒன்றிணைக்கிறார். ஆஞ்சநேயர் காடுகளில் வசிக்கும் சமூகங்களுக்கு கண்ணியத்தையும் அதிகாரத்தையும் பெற்ற வலிமையின் சின்னமாகும். ஒரே பாரதம் ஒப்பற்ற பாரதத்தின் முக்கிய பிணைப்பாக ஆஞ்சநேயர் திகழ்கிறார்.
அதேபோல், நாடு முழுவதும் பல்வேறு வட்டாரங்களிலும் மொழிகளிலும் உள்ள ராமர் சரித்திரம், கடவுள் பக்தியில் அனைவரையும் ஒன்றாக இணைக்கிறது. இதுவே, நமது ஆன்மீகம், கலாச்சாரம் மற்றும் பாரம்பரியத்தின் பலம். அடிமைத்தனத்தின் கடினமான காலத்திலும் தனித்தனி பகுதிகளை இது ஒன்றிணைத்தது. சுதந்திரத்திற்கான தேசிய உறுதிமொழியின் ஒருங்கிணைந்த முயற்சிகளை இது வலுப்படுத்தியது. ஆயிரக்கணக்கான ஆண்டுகளின் இடையூறுகளை எதிர்கொண்டு, இந்தியாவை உறுதியுடன் வைத்திருப்பதில் நமது நாகரிகமும் கலாச்சாரமும் பெரும் பங்காற்றியுள்ளன.
முழுத் திறமையுடையவராக பகவான் ராமர் இருந்தபோதிலும், ஒவ்வொருவரின் பலத்தையும் சிறப்பாகப் பயன்படுத்தியதில் இது பிரதிபலிக்கிறது. அனைவருடன் - அனைவரின் முயற்சி என்பதற்கு ராமரின் சரித்திரம் ஒரு சிறந்த உதாரணம், அனுமனுக்கு இதில் முக்கிய பங்குண்டு.
விபத்தின் போது கற்றுக்கொண்ட பாடங்கள் கட்ச் நிலநடுக்கத்தின் போதும் உதவியது. மோர்பி இன்று தொழில்துறையின் செழிப்பான மையமாக இருப்பதால் அது முன்னேற்றமடைந்து வருகிறது. ஜாம்நகரில் பித்தளை, ராஜ்கோட்டில் பொறியியல் மற்றும் மோர்பியில் கடிகார தொழில் ஆகியவற்றைப் பார்த்தால், மினி ஜப்பான் போன்ற உணர்வைத் தருகிறது.
#Hanumanji4dham திட்டத்தின் ஒரு பகுதியாக, நாடு முழுவதும் நான்கு திசைகளிலும் அமைக்கப்பட்டுள்ள 4 சிலைகளில் இரண்டாவது சிலை இன்று திறக்கப்பட்டது. மேற்கில் மோர்பியில் உள்ள பரம் பூஜ்ய பாபுகேஷ்வானந்த் ஜியின் ஆசிரமத்தில் இது அமைக்கப்பட்டுள்ளது.
இத்தொடரின் முதல் சிலை வடக்கே சிம்லாவில் 2010-ல் அமைக்கப்பட்டது. தெற்கில் ராமேஸ்வரத்தில் சிலை அமைக்கும் பணி தொடங்கப்பட்டுள்ளது.
பிரதமர் அலுவலகம்
பாகிஸ்தான் பிரதமராக தேர்வு பெற்றுள்ள திரு மியான் முகமது சாபாஸ் ஷெரீப்புக்கு பிரதமர் வாழ்த்து
பாகிஸ்தான் பிரதமராக தேர்வு பெற்றுள்ள திரு மியான் முகமது சாபாஸ் ஷெரீப்புக்கு பிரதமர் திரு நரேந்திர மோடி வாழ்த்து தெரிவித்துள்ளார். பிராந்தியத்தில் பயங்கரவாதம் இல்லாத அமைதியையும், நிலைத்தன்மையையும் இந்தியா விரும்புகிறது என்றும், அப்போதுதான் இருநாடுகளும் தங்கள் வளர்ச்சி சவால்களில் கவனம் செலுத்த முடியும் என்றும் திரு மோடி கூறியுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
“பாகிஸ்தான் பிரதமராக தேர்வு பெற்றுள்ள திரு மியான் முகமது சாபாஸ் ஷெரீப்புக்கு வாழ்த்துக்கள். பிராந்தியத்தில் பயங்கரவாதம் இல்லாத அமைதியையும், நிலைத்தன்மையையும் இந்தியா விரும்புகிறது. அப்போதுதான் இருநாடுகளும் தங்கள் வளர்ச்சி சவால்களில் கவனம் செலுத்தி, நமது மக்களின் முன்னேற்றம் மற்றும் நலத்தை உறுதி செய்ய முடியும்”.
குடியரசுத் துணைத் தலைவர் செயலகம்
2023 உலக பல்கலைக்கழக விளையாட்டுகளில் இந்திய விளையாட்டு வீரர்கள் சிறந்த செயல்திறனை வெளிப்படுத்தியது "மிகவும் பெருமைக்குரிய தருணம்"- குடியரசு துணைத்தலைவர்
உலகப் பல்கலைக்கழக விளையாட்டுப் போட்டிகளில் இந்திய விளையாட்டு வீரர்களின் அற்புதமான செயல்திறனைக் குடியரசு துணைத்தலைவரும், மாநிலங்களவைத் தலைவருமான திரு. ஜக்தீப் தன்கர் பாராட்டியுள்ளார்.
மாநிலங்களவை சார்பில் வாழ்த்து தெரிவித்த திரு தன்கர், இந்திய விளையாட்டு வீரர்கள் 11 தங்கம், 5 வெள்ளி, 10 வெண்கலம் என 26 பதக்கங்களுடன் சாதனை செய்து வரலாறு படைத்தது மிகவும் பெருமைக்குரிய தருணம் என்றார். "அவர்களின் முன்மாதிரியான செயல்திறன் தேசத்திற்கு ஊக்கமளிக்கும், உத்வேகமூட்டும் " என்று அவர் மேலும் கூறினார்.
இந்திய விளையாட்டு வீரர்களின் சிறந்த சாதனைகளைப் பாராட்டிய திரு தன்கர், அவர்களின் சாதனைகள் விளையாட்டுத் துறையில் நமது விரைவான முன்னேற்றத்தைப் பிரதிபலிக்கின்றன என்றும், நமது விளையாட்டு வீரர்களின் அசைக்க முடியாத கவனம், மகத்தான கடின உழைப்பு, முழு மனதுடனான அர்ப்பணிப்பு ஆகியவற்றுக்கு சான்றாகும் என்றும் கூறினார்.
விளையாட்டுத் துறையில் அரசின் உறுதியான முன்முயற்சிகள் மற்றும் கொள்கைகளை அவர் தமது அறிக்கையில் அங்கீகரித்துள்ளார்.
சிறப்பு சேவைகள் மற்றும் கட்டுரைகள்
ரூ 1.18 கோடி மதிப்பிலான 2.39 கிலோ தங்கம் சென்னை விமான நிலைய சுங்க அதிகாரிகளால் பறிமுதல், ஒருவர் கைது
சார்ஜாவில் இருந்து வரும் பயணி ஒருவர் தங்கம் கடத்தி வருவதாக வருவாய் நுண்ணறிவு இயக்குநரகம் வழங்கிய தகவலின் அடிப்படையில் சென்னை விமான நிலைய உளவுப்பிரிவு அதிகாரிகள் விமான நிலையம் முழுவதும் கடும் கண்காணிப்பை மேற்கொண்டனர்.
சார்ஜாவில் இருந்து ஏர் அரேபியா விமானம் மூலம் சென்னை வந்திறங்கிய மங்களூருவை சேர்ந்த முகமது அராபத், 24, என்பவரை சந்தேகத்தின் அடிப்படையில் அதிகாரிகள் தடுத்து நிறுத்தினர். அவரது பையை சோதனையிட்டபோது, வழக்கத்துக்கு மாறான எடையுடன் ஒரு அட்டைப்பெட்டியும், ரீசார்ஜ் செய்யக்கூடிய எல்இடி அவசர விளக்கும் காணப்பட்டன. அதை பிரித்து பார்த்த போது அதன் பேட்டரிக்குள், வெள்ளி முலாம் பூசப்பட்ட 18 செவ்வக தங்க தகடுகள் இருந்தது கண்டறியப்பட்டு பறிமுதல் செய்யப்பட்டது. 24 காரட் தரத்திலான, ரூ 1.18 கோடி மதிப்பிலான 2.39 கிலோ தங்கம் சுங்க சட்டத்தின் கீழ் பறிமுதல் செய்யப்பட்டது. அவர் கைது செய்யப்பட்டார்.
இது குறித்து மேற்கொண்டு விசாரணை நடந்து வருகிறது என்று செய்திக் குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
பாதுகாப்பு அமைச்சகம்
மும்பை கடற்படை கப்பல் பழுதுபார்ப்பு மையம் குறைந்த செலவிலான வெப்பமறியும் சாதனத்தை வடிவமைத்துள்ளது
மும்பையில் உள்ள கடற்படையின் கப்பல் பழுதுபார்ப்பு தளம் கைகளில் எளிதாக எடுத்து பயன்படுத்தக் கூடிய, அகச்சிவப்பு கதிர்களைப் பயன்படுத்தும், வெப்பம் அறியும் சாதனத்தை வடிவமைத்து, தயாரித்துள்ளது. பெருமளவிலான நபர்கள் கப்பல் தளங்களின் நுழைவாயில்களில் வரும்போது, அவர்களில் உடல் வெப்ப நிலை மாறுபாடு இருப்பவர்களை உடனடியாகக் கண்டறிந்து, பிரிப்பதற்கு இது உதவியாக இருக்கும். அவர்களுக்கு அதன் பிறகு நுட்பமான பரிசோதனைகளைச் செய்து கொள்ளலாம். உள்நாட்டிலேயே கிடைக்கும் பொருட்களைக் கொண்டு ஆயிரம் ரூபாய்க்கும் குறைந்த விலையில்  இதை உருவாக்கியுள்ளது.
உலகை தற்போது உலுக்கி வரும் கோவிட்-19 தொற்று, சமீப கால வரலாற்றில் உலகில் மிகப் பெரிய மருத்துவ அவசர நிலையை உருவாக்கியுள்ளது. நோய்த் தொற்று பாதிப்பு எண்ணிக்கை வேகமாக அதிகரிக்கிறது. நாடுகளின் மருத்துவ கட்டமைப்புகளின் தரம் இப்போது சவால் மிகுந்ததாக இருக்கிறது.
மேற்கு கப்பல் படை பிரிவின் 285 ஆண்டு காலம் பழமையான கடற்படை கப்பல் பழுதுபார்ப்பு தளம், தினமும் சுமார் 20 ஆயிரம் பேர் வந்து செல்லும் பகுதியாக இருக்கிறது. கோவிட்-19 பாதிப்பு சூழலில், அந்தத் தளத்திலும், மேற்கு பிராந்தியத்திலும் நோய் பரவாமல் தடுப்பதற்கு, அங்கு வரும் அனைவருக்கும் முதல்கட்டமாக உடல் வெப்ப நிலையை அறியும் பரிசோதனை நடத்த வேண்டியது அவசியமானதாக உள்ளது. ஒரு நபரைத் தொடாமலே அவருடைய உடலின் வெப்ப நிலையை அறிந்து கொள்வது தான், இதில் மிக ஆரம்ப நிலை பரிசோதனையாக உள்ளது.
நோய்த் தொற்று பரவத் தொடங்கியதில் இருந்து, தொடாமல் பயன்படுத்தும் தெர்மாமீட்டர்கள் அல்லது வெப்பம் அறியும் சாதனங்கள் சந்தையில் பற்றாக்குறையாகிவிட்டன, பல இடங்களில் அதிக விலைக்கு விற்கப்பட்டன. பற்றாக்குறையைச் சமாளிக்கவும், பெருமளவிலான தேவையைக் கருத்தில் கொண்டும், மும்பையில் உள்ள கடற்படை கப்பல் பழுதுபார்ப்பு தளம், அகச்சிவப்புக் கதிர்களைப் பயன்படுத்தும், கைகளில் எடுத்துச் செல்லும் வெப்பம் அறியும் சாதனத்தை வடிவமைத்து தயாரித்துள்ளது. இது 0.02 டிகிரி செல்சியஸ் அளவுக்கு மாறுபாட்டுடன் துல்லியமாக வெப்பத்தைக் கண்டறிகிறது. தொடாமல் பயன்படுத்தும் இந்த தெர்மாமீட்டரில் அகச்சிவப்பு சென்சார் ஒன்றும், எல்.இ.டி. திரை ஒன்றும் உள்ளது. இவை 9 வோல்ட் பேட்டரியில் இயங்கும் மைக்ரோ கண்ட்ரோலருடன் இணைக்கப்பட்டுள்ளன. நுழைவாயில்களில் வரும் அதிக எண்ணிக்கையிலானவர்களை முதல்கட்ட சோதனையிலேயே பிரிப்பதற்கு வசதியாக இந்த சாதனம் அமைந்துள்ளது. இதன் மூலம் நுழைவாயிலில் காவல் பணியில் ஈடுபட்டிருப்பவர்களின் பணிச்சுமை குறையும்.
(Visitor Counter : 136
அறிவியல் மற்றும் தொழில்நுட்பத்துறை
கொவிட்-19ஐ திறமையாகக் கட்டுப்படுத்த நோய் தணிக்கும் தீர்வுகளை உருவாக்குமாறு அறிவியல் மற்றும் தொழிலக ஆய்வு மன்ற விஞ்ஞானிகளை டாக்டர் ஹர்ஷ் வர்தன் வலியுறுத்தினார்
நாட்டில் ஏற்பட்டுள்ள கொரோனா வைரஸ் பெரும் பரவலைத் தடுக்க அறிவியல் மற்றும் தொழிலக ஆய்வு மன்றம்  மற்றும் அதன் அங்கமான 38 ஆய்வகங்கள் எடுத்துள்ள நடவடிக்கைகளை, மத்திய அறிவியல் மற்றும் தொழில்நுட்ப அமைச்சர் டாக்டர் ஹர்ஷ் வர்தன், அறிவியல் மற்றும் தொழிலக ஆய்வு மன்றத் தலைமை இயக்குநர் டாக்டர் ஷேகர் சி மண்டே மற்றும் அனைத்து CSIR ஆய்வக இயக்குநர்களுடன் காணொளிக் காட்சி மூலம் இன்று ஆய்வு நடத்தினார்.
"இந்தியா தனது அறிவியல் சமூகம் மீது பெரும் எதிர்பார்ப்புகளைக் கொண்டுள்ளது. தேவையான இந்த சமயத்தில் களத்துக்கு வந்து, அதன் பணியை சிறப்பாக இந்த சமூகம் செய்யும் என நான் உறுதியாக நம்புகிறேன்," என்று CSIR விஞ்ஞானிகளிடம் டாக்டர் ஹர்ஷ் வர்தன் வலியுறுத்திக் கூறினார். கொவிட் நோயாளிகளின் கசவு நீர்மச் சோதனை  மாதிரிகளை ஆய்வு செய்வதில் CSIR ஆய்வகங்கள் ஈடுபட்டு இருப்பதற்கு பாராட்டு தெரிவித்தார்.
"எதிர்ப்பு நடவடிக்கையையும் நோயால் பாதிக்கப்படக்கூடிய மக்களையும் கண்டறிவதில் மரபணு வரிசைப்படுத்துதல் மிகவும் முக்கியம்," என்று டாக்டர் ஹர்ஷ் வர்தன் தெரிவித்தார். "26 வருடங்களுக்கு முந்தைய போலியோ ஒழிப்பு இயக்கத்தின் போது நடைபெற்ற மரபணு வரிசைப்படுத்துதல் முயற்சிகள் எனக்கு நினைவுக்கு வருகின்றன. போலியோ இயக்கத்தின் இறுதி கட்டத்தில், தீவிர தசை இயக்கக் குறைபாடு பக்கவாதத்தால் பாதிக்கப்பட்ட நபர்களைக் கண்டறிய நாடெங்கிலும் கடுமையான கண்காணிப்பு செய்யப்பட்டது. அப்போது கூட, போலியோ வைரஸின் பயண வரலாற்றை கண்டுபிடிக்க மரபணு வரிசைப்படுத்துதல் பயன்படுத்தப்பட்டது. இது போலியோ ஒழிப்புக்கு உதவியது," என்றார் அவர்.
வெண்டிலேட்டர்கள் மற்றும் ஆக்சிஜன் செறிவூட்டல் கருவிகளின் தேவைக்கான வேலைகளில் CSIR-NAL கூட்டமைப்பு, BHEL மற்றும் BEL அமைப்புகளுடன் இணைந்து செயல்பட்டதற்கும், 3D அச்சிடப்பட்ட முகப் பாதுகாப்புக் கருவிகள், முகக்கவசங்கள், அங்கிகள் மற்றும் இதர பாதுகாப்பு உபகரணங்கள் ஆகியவற்றை உருவாக்கியதற்கும் அவர் பாராட்டு தெரிவித்தார். " இவை அனைத்தும் அடுத்த சில வாரங்களில் நமக்கு கைகொடுக்கும்" என்றார் அமைச்சர்.
அதே சமயம், குறுகிய கால அவகாசத்தை கருத்தில் கொண்டு கொவிட்-19ஐ தணிக்கும் தீர்வுகளை CSIR விஞ்ஞானிகள் உருவாக்க வேண்டும் என்று அவர் எச்சரித்தார்.
(
நிதி அமைச்சகம்
கடனுக்கு ஈடான சொத்துக்களை வங்கிகள் இணையதளம் வாயிலாக ஏலம் விடும் முறையை மத்திய நிதி அமைச்சர் நிர்மலா சீதாராமன் தொடங்கி வைத்தார்
மத்திய நிதி அமைச்சர் திருமதி நிர்மலா சீதாராமன் இன்று புதுதில்லியில் வங்கி சார்ந்த பல்வேறு விஷயங்கள் பற்றி பொதுத்துறை வங்கிகளின் தலைவர்கள், இந்திய வங்கிகள் சங்கத்தின் தலைமை நிர்வாகி, முன்னணியில் உள்ள தனியார் துறை வங்கிகளின் பிரதிநிதிகள் ஆகியோருடன் விவாதித்தார். நிதிதுறை செயலாளர், வருவாய்த்துறை செயலாளர், பொருளாதார விவகாரங்கள் துறை செயலாளர், மின்னணு மற்றும் தகவல் தொழில்நுட்பத்துறை செயலாளர், சிபிஐ இயக்குநர், இந்திய ரிசர்வ் வங்கியின் பிரதிநிதி என்.பி.சி.ஐ. தலைமை நிர்வாக அதிகாரி ஆகியோரும் இந்தக் கூட்டத்தில் பங்கேற்றனர்.
டிஜிட்டல் முறையில் பணம் செலுத்துவதையும், குறைந்த அளவில் ரொக்கம் உள்ள பொருளாதாரத்தை நோக்கி செல்வதையும், வலுப்படுத்த ஆண்டுக்கு ரூ.50 கோடிக்கும் அதிகமாக வரவு செலவு செய்யும் வணிக நிறுவனங்கள், குறைந்த செலவு பிடிக்கும் டிஜிட்டல் முறையில் பணம் செலுத்தும் வசதிகளை வாடிக்கையாளர்களுக்குத் தரவேண்டும் என்று நிதி அமைச்சர் திருமதி நிர்மலா சீதாராமன், 2019-20 ஆம் ஆண்டு பட்ஜெட் உரையில் தெரிவித்தார். மேலும், வணிகர்கள் மற்றும் வாடிக்கையாளர்களிடம் வணிகக் கட்டணம் வசூலிக்கப்பட மாட்டாது என்றும் அவர் அறிவித்தார். இந்த அறிவிப்பை செயல்படுத்துவதற்காக இன்றைய கீழ்க்காணும் கூட்டத்தில் முடிவுகள் எடுக்கப்பட்டன.
- கட்டணம் ஏதுமின்றி டிஜிட்டல் பரிவர்த்தனைகளை செயல்படுத்த ரூபே, யுபிஐ ஆகியவை குறித்த அறிவிப்பை வருவாய்த்துறை வெளியிடும்.
- ஆண்டுக்கு ரூ.50 கோடியும், அதற்குக் கூடுதலாகவும் வரவு செலவு செய்யும் அனைத்து நிறுவனங்களும், ரூபே அட்டை அல்லது யுபிஐ க்யூஆர் கோட் முறையில் வாடிக்கையாளர்கள் பணம் செலுத்துவதை கட்டாயமாக்கும் வகையில் வருவாய்த்துறை வசதி செய்து தரவேண்டும்.
- ரூபே அட்டை, யுபிஐ ஆகியவற்றைப் பிரபலப்படுத்த அனைத்து வங்கிகளும், பிரச்சாரத்தைத் தொடங்கும்.
வங்கிகளை வலுவுள்ளதாக்க அரசு மேற்கொண்ட விரிவான சீர்திருத்தங்கள் காரணமாக 2018 மார்ச் மாதத்தில் ரூ.8.96 லட்சம் கோடியாக இருந்த வாராக்கடன், 2019 செப்டெம்பரில் ரூ.7.27 கோடியாகக் குறைந்துள்ளது. மேலும், வங்கிகள் லாபம் ஈட்டத் தொடங்கியுள்ளன. 2019-20 நிதியாண்டின் முதல் அரையாண்டில் 13 வங்கிகள் லாபம் ஈட்டியுள்ளன.
எஸ்ஸார் தீர்வு முடிவின்படி கடந்த நான்கரை ஆண்டுகளில் திரும்பப் பெறப்பட்ட ரூ.4.5 லட்சம் கோடியோடு, ரூ.38,896 கோடியும், வங்கிக் கணக்குகளில் சேர்ந்துள்ளது.
கடந்த 3 நிதி ஆண்டுகளில் பொதுத்துறை வங்கிகள் கடனுக்கு ஈடாக ரூ.2.3 லட்சம் கோடி மதிப்புள்ள சொத்துக்களை இணைத்துக் கொண்டுள்ளன. இவற்றை வெளிப்படைத் தன்மையோடு, இணையதளம் மூலம் ஏலம் விடுவதற்கான முறையை நிதி அமைச்சர் திருமதி நிர்மலா சீதாராமன் இன்று தொடங்கி வைத்தார். சொத்துக்கள் பற்றிய புகைப்படங்கள், வீடியோ படங்கள் ஆகியவற்றை இந்த இணையதளம் கொண்டிருப்பதோடு இதே போன்ற சொத்துக்களோடு ஒப்பிட்டுப் பார்க்கும் வசதியையும், அனைத்து பொதுத்துறை வங்கிகளும் ஒற்றைச் சாளர முறையில் தகவல்களைப் பெறும் வசதியையும் கொண்டுள்ளது. 27.12.2019 நிலவரப்படி இந்த இணையதளத்தில் பொதுத்துறை வங்கிகளால் 35,000 சொத்துக்கள் பற்றிய விவரங்கள், பதிவேற்றம் செய்யப்பட்டுள்ளன.
வங்கிகளை வலுப்படுத்த அண்மையில் மத்திய அரசால் ரூ.60,314 கோடி வழங்கப்பட்டது. இத்துடன் தற்போது அறிவிக்கப்பட்ட ரூ.8,855 கோடி விரைவில் விடுவிக்கப்படும்.
--------------
((Visitor Counter : 239
பிரதமர் அலுவலகம்
ஜம்மு காஷ்மீர் யூனியன் பிரதேசக் கிராமங்கள், திறந்தவெளியில் மலம் கழிக்காத நிலையை 100% அடைந்ததற்காக ஜம்மு காஷ்மீருக்கு பிரதமர் வாழ்த்து
இரண்டாம் கட்ட கிராமப்புறத் தூய்மை இந்தியா இயக்கத்தின் கீழ் ‘மாதிரி’ பிரிவில் ஜம்மு காஷ்மீர் யூனியன் பிரதேசக் கிராமங்கள், திறந்தவெளியில் மலம் கழிக்காத நிலையை 100% அடைந்ததற்காக பிரதமர் திரு நரேந்திர மோடி ஜம்மு காஷ்மீருக்கு பாராட்டு தெரிவித்துள்ளார்.
சமூக ஊடக எக்ஸ் தளத்தில் பிரதமர் திரு மோடி பதிவிட்டிருப்பதாவது:
“பாராட்டுக்குரிய முயற்சியை மேற்கொண்டதற்காக ஜம்மு-காஷ்மீர் மக்களை நான் பாராட்டுகிறேன். தூய்மையான மற்றும் ஆரோக்கியமான இந்தியாவை நோக்கிய நமது பயணத்தில் இது ஒரு மகத்தான செயல்பாடாகும்.”
நிதி அமைச்சகம்
அகமதாபாத்தில் வருமான வரித்துறை சோதனை
அகமதாபாத்தை சேர்ந்த குழுமம் ஒன்றில் தேடுதல் மற்றும் பறிமுதல் நடவடிக்கையில் 2021 செப்டம்பர் 8 அன்று வருமான வரித்துறை ஈடுபட்டது. குஜராத்தில் உள்ள முன்னணி குழுமமான இது, ஊடகம் மற்றும் ரியல் எஸ்டேட் துறைகளில் ஈடுபட்டுள்ளது.
குழுமத்தின் ஊடகப் பிரிவில் மின்னணு, டிஜிட்டல் மற்றும் அச்சு ஊடகங்கள் இயங்கி வருகின்றன. ரியல் எஸ்டேட் பிரிவு குறைந்த விலை வீடுகள் மற்றும் நகர்ப்புற உள்கட்டமைப்பில் ஈடுபட்டுள்ளது. 20-க்கும் மேற்பட்ட இடங்களில் இந்த சோதனை நடைபெற்றது.
பல வருடங்களாக இக்குழுமம் செய்து வந்த கணக்கில் வராத பரிவர்த்தனைகள் குறித்த பல்வேறு முக்கிய ஆவணங்கள், டிஜிட்டல் ஆதாரங்கள் போன்றவை கைப்பற்றப்பட்டன. டிடிஆர்  சான்றிதழ்களை விற்றதில் ரூ 500 கோடிக்கும் அதிகமான கணக்கில் வராத பண ரசீதுகள் குறித்த பெரும்பாலான ஆவணங்கள் சிக்கின.
ரியல் எஸ்டேட் வர்த்தகத்தில் செய்யப்பட்ட ரூ 350 கோடிக்கும் அதிகமான பண பரிவர்த்தனைகள், ரூ 150 கோடிக்கும் அதிகமான மதிப்புடைய கடன் மற்றும் வட்டி குறித்த ஆதாரங்களும் சோதனையின் போது கிடைத்தன. ரூ 1 கோடி பணம் மற்றும் ரூ 2.70 கோடி மதிப்புடைய நகைகள் கைப்பற்றப்பட்டன.
மொத்தம் ரூ 1000 கோடி மதிப்பிலான கணக்கில் வராத பரிவர்த்தனைகள் கண்டறியப்பட்டுள்ளன. தொடர்ந்து சோதனை நடந்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753861
----
(Visitor Counter : 142
எரிசக்தி அமைச்சகம்
சர்வதேச யோகா தினம் 2022-க்கு முன்னோடியாக யோகா திருவிழாவுக்கு ஏற்பாடு
ஆரோக்கியமான வாழ்க்கைக்கு யோகா பயிற்சியை ஊக்குவிக்கும் விதமாக மத்திய மின்சார அமைச்சகம் சார்பில், புதுதில்லியில் உள்ள நேரு பூங்காவில் இன்று யோகா திருவிழா நடைபெற்றது. ஆண்டுதோறும் ஜூன் 21-ந் தேதி சர்வதேச யோகா தினமாக கொண்டாடப்படுவதை குறிக்கும் வகையில் இந்த நிகழ்ச்சிக்கு ஏற்பாடு செய்யப்பட்டிருந்தது. மொரார்ஜி தேசாய் தேசிய யோகா நிறுவனத்தைச் சேர்ந்த யோகா குரு வழிகாட்டுதலில், பொதுவான யோகாசன நடைமுறை குறித்து நேரடி செயல்விளக்கம் அளிக்கப்பட்டது.
இந்த நிகழ்ச்சியில் மத்திய புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், மின்துறை இணையமைச்சர் திரு கிரிஷன் பால், மின்துறையின் உயர் அதிகாரிகள் மற்றும் ஆர்இசி, பிஎப்சி, என்டிபிசி, டிஎச்டிசி, பிசிஜிஐஎல் மற்றும் என்எச்பிசி போன்ற பல்வேறு பொதுத்துறை நிறுவனங்களின் அதிகாரிகளும் இதில் கலந்து கொண்டனர். இந்த ஒரு மணி நேர யோகா நிகழ்ச்சி காலை 7 மணி முதல் 8 மணி வரை நடத்தப்பட்டது. இதில் 400க்கும் மேற்பட்டோர் பங்கேற்று தீவிர யோகாசனப் பயிற்சிகளை மேற்கொண்டனர்.
சுதந்திரப் பெருவிழாவின் ஒரு பகுதியாக இந்த நிகழ்ச்சி நடைபெற்றது.
சுகாதாரம் மற்றும் குடும்ப நலத்துறை அமைச்சகம்
முதலாவது ஜி20 சுகாதார பணிக்குழுக் கூட்டம் கேரள மாநிலம் திருவனந்தபுரத்தில் ஜனவரி 18 முதல் 20 வரை நடைபெறுகிறது
ஜி20 இந்தியா தலைமைத்துவத்தின் கீழ் முதலாவது ஜி20 சுகாதார பணிக்குழுக் கூட்டம் கேரள மாநிலம் திருவனந்தபுரத்தில் ஜனவரி 18 முதல் 20 வரை நடைபெறுகிறது.
ஜி20 இந்தியா தலைமைத்துவத்தின் சுகாதார அமைப்பு நான்கு சுகாதார பணிக்குழுக் கூட்டங்கள், சுகாதார அமைச்சர்கள் நிலையிலான ஒரு கூட்டம் ஆகியவற்றைக் கொண்டுள்ளது. இந்தக் கூட்டங்கள் திருவனந்தபுரம் , கோவா, ஹைதராபாத் , காந்திநகர்  உள்ளிட்ட நாட்டின் பல்வேறு இடங்களில் நடைபெற உள்ளன.
மருத்துவ பயணம் மற்றும் டிஜிட்டல் சுகாதாரம்; மருந்துகளின் கூட்டு ஆராய்ச்சி குறித்த பயிலரங்கு, நோய் கண்டறிதல் மற்றும் தடுப்பூசிகள், பாரம்பரிய மருத்துவத்திற்கான சர்வதேச மையம் ஆகியவை குறித்து விவாதிக்க இந்தியா திட்டமிட்டுள்ளது. திருவனந்தபுரத்தில் 2023, ஜனவரி 18 முதல் 20 வரை நடைபெற உள்ள முதலாவது சுகாதாரப் பணிக்குழுக் கூட்டத்திற்கு இடையே மருத்துவப் பயணம் குறித்த கூட்டம் நடைபெற உள்ளது.
---------------
(SG/IR/RS/KRS
(Visitor Counter : 165
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தர தொழில் நிறுவனங்களை கொவிட் பாதிப்பில் இருந்து பாதுகாக்க அரசு எடுத்துள்ள நடவடிக்கைகள்
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய சிறு, குறு, நடுத்தர தொழில் நிறுவனங்கள் அமைச்சர் திரு நாராயண் ராணே கீழ்காணும் தகவல்களை அளித்தார்.
ஐக்கிய நாடுகள் பொது சபையால் அறிவிக்கப்பட்ட சிறு, குறு, நடுத்தர தொழில் நிறுவனங்கள் தினம் ஒவ்வொரு வருடமும் ஜூன் 27 அன்று கொண்டாடப்படுகிறது. கொவிட்-19 பெருந்தொற்றின் காரணமாக, அமைச்சகத்தால் நேரடி நிகழ்ச்சி நடத்தப்படவில்லை என்றாலும், நாட்டின் பொருளாதாரத்திற்கு சிறு, குறு, நடுத்தர தொழில் நிறுவனங்கள் ஆற்றும் பங்கை அங்கீகரிக்கும் விதத்தில் காணொலி மாநாடு ஒன்று நடத்தப்பட்டது.
சிறு, குறு, நடுத்தர தொழில் நிறுவனங்களை கொவிட் பாதிப்பில் இருந்து பாதுகாக்க பல்வேறு நடவடிக்கைகளை அரசு எடுத்துள்ளது. அவற்றில் சில பின்வருமாறு:
1. சிறு, குறு, நடுத்தர தொழில் நிறுவனங்களுக்கு ரூ 20,000 கோடி துணைக் கடன்.
2. சிறு, குறு, நடுத்தர தொழில் நிறுவனங்கள் உள்ளிட்ட தொழில்களுக்கு ரூ 3 லட்சம் கோடி பிணையில்லா தானியங்கி கடன்.
3. சிறு, குறு, நடுத்தர தொழில் நிறுவனங்கள் தற்சார்பு இந்தியா நிதியின் மூலம் ரூ 50,000 கோடி ஈவுத்தொகை.
4. சிறு, குறு, நடுத்தர தொழில் நிறுவனங்கள் வகைப்பாட்டிற்கு புதிய திருத்தப்பட்ட விதிமுறைகள்.
5. வர்த்தகம் செய்வதை எளிதாக்குவதற்காக ‘உதயம் பதிவு தளத்தின்’ மூலம் சிறு, குறு, நடுத்தர தொழில் நிறுவனங்களின் பதிவு.
6. ரூ 200 கோடி வரையிலான கொள்முதலுக்கு சர்வதேச ஒப்பந்தமுறை இல்லை.
பட்டியல் பிரிவு/ பழங்குடி தொழில் முனைவோருக்கு தொழில்முறை ஆதரவு அளிப்பதற்காக அமைச்சகத்தின் கீழ் செயல்படும் பொதுத்துறை நிறுவனமான தேசிய சிறு தொழில்கள் நிறுவனம் மூலம் தேசிய பட்டியல் பிரிவு/ பழங்குடி மையம் செயல்படுத்தப்படுகிறது. இதன் வாயிலாக பல்வேறு திட்டங்கள் செயல்படுத்தப்படுகின்றன.
தேசிய பட்டியல் பிரிவு/ பழங்குடி மையத்தின் கீழ் 2018-19-ம் ஆண்டு ரூ 77.78 கோடியும், 2019-20-ம் ஆண்டு ரூ 79.65 கோடியும், 2020-21- ஆண்டு ரூ 120 கோடியும் வழங்கப்பட்டுள்ளது.
பட்டியல் பிரிவு/ பழங்குடி சிறு மற்றும் குறு நிறுவனங்களிடம் இருந்து மத்திய பொதுத்துறை நிறுவனங்களால் 2017-18-ம் ஆண்டு ரூ 544.45 கோடி மதிப்புள்ள கொள்முதல்களும், 2018-19-ம் ஆண்டு ரூ 824.71 கோடி மதிப்புள்ள கொள்முதல்களும், 2019-20-ம் ஆண்டு ரூ 692.88 கோடி மதிப்புள்ள கொள்முதல்களும், 2020-21-ம் ஆண்டு ரூ 753.97 கோடி மதிப்புள்ள கொள்முதல்களும் செய்யப்பட்டுள்ளன.
சிறு, குறு மற்றும் நடுத்தர தொழில் நிறுவனங்கள் வளர்ச்சி சட்டம், 2006-ன் 18-ம் பிரிவின் 3-ம் துணைப் பிரிவு மற்றும் சிறு, குறு மற்றும் நடுத்தர தொழில் நிறுவனங்கள் வளர்ச்சி சட்டம், 2006-ன் 18-ம் பிரிவின் 4-ம் துணைப் பிரிவு, சிறு, குறு மற்றும் நடுத்தர தொழில் நிறுவனங்களின் பிரச்சினைகளுக்கு சட்ட ரீதியான தீர்வுகளை அளிக்கின்றன.
இந்திய ரிசர்வ் வங்கியின் வழிகாட்டுதல்களின் கீழ் செயல்படும் டிரெட்ஸ்  மின்னணு தளம், சிறு, குறு, தொழில் நிறுவனங்களுக்கு தள்ளுபடிகள் உள்ளிட்ட சலுகைகளை வழங்குகிறது. ரூ 500 கோடி அல்லது அதற்கு மேல் விற்றுமுதல் உள்ள மத்திய பொதுத்துறை நிறுவனங்கள் டிரெட்ஸ் தளத்தில் தங்களை இணைத்துக் கொள்ளுமாறு இந்திய அரசு அறிவுறுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741501
https://pib.gov.in/PressReleasePage.aspx?PRID=1741503
https://pib.gov.in/PressReleasePage.aspx?PRID=1741505
பிரதமர் அலுவலகம்
கத்ரி கோபால்நாத் மறைவுக்கு பிரதமர் இரங்கல்
பிரபல கர்நாடக இசைக் கலைஞர் திரு கத்ரி கோபால்நாத் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். திறமையின் உச்சக்கட்டத்தை அடைந்தவர் கத்ரி கோபால்நாத். விடாமுயற்சியும், சிறந்த திறமையும் வாய்ந்த அவர், கர்நாடக இசைக்கு குறிப்பிடத்தக்க பங்களிப்பை ஆற்றியுள்ளார். அவரது பணிகள் கண்டங்களுக்கு அப்பாலும் பிரசித்திப் பெற்றவையாகும். அவரது மறைவால் வேதனை அடைந்தேன். அவரது குடும்பத்தினருக்கும், ரசிகர்களுக்கும் எனது ஆறுதலை தெரிவித்துக் கொள்கிறேன்.
|
|
திறமையின் உச்சக்கட்டத்தை அடைந்தவர் கத்ரி கோபால்நாத். விடாமுயற்சியும், சிறந்த திறமையும் வாய்ந்த அவர், கர்நாடக இசைக்கு குறிப்பிடத்தக்க பங்களிப்பை ஆற்றியுள்ளார். அவரது பணிகள் கண்டங்களுக்கு அப்பாலும் பிரசித்திப் பெற்றவையாகும். அவரது மறைவால் வேதனை அடைந்தேன். அவரது குடும்பத்தினருக்கும், ரசிகர்களுக்கும் எனது ஆறுதலை தெரிவித்துக் கொள்கிறேன். PM @narendramodi
— PMO India 
(Visitor Counter : 75
பாதுகாப்பு அமைச்சகம்
இந்திய, அமெரிக்க, ஜப்பான் மற்றும் ஆஸ்திரேலிய கடற்படைகளுக்கான மலபார் 2020 கூட்டுப் பயிற்சி நாளை முதல் நவம்பர் 6 வரை விசாகப்பட்டினத்தில் நடைபெறும்
24-வது மலபார் கடற்படை பயிற்சி 2020 நவம்பர் மாதத்தில் இரண்டு பகுதிகளாக நடைபெறும்.
இந்திய, அமெரிக்க, ஜப்பான் மற்றும் ஆஸ்திரேலிய கடற்படைகளுக்கான இந்த கூட்டுப் பயிற்சியின் முதல் பகுதி நாளை  முதல் நவம்பர் 6 வரை விசாகப்பட்டினத்துக்கு அருகே வங்காள விரிகுடாவில் நடைபெறும்.
1992-ஆம் ஆண்டு இந்திய மற்றும் அமெரிக்க கடற்படைகளுக்கு இடையே இரு தரப்பு பயிற்சி நடவடிக்கையாக மலபார் தொடங்கியது. 2015-ஆம் ஆண்டு ஜப்பான் கடற்படை இதில் இணைந்தது. இந்த வருடம் முதல் ஆஸ்திரேலிய கடற்படையும் இதில் தன்னை இணைத்துக் கொண்டு இருக்கிறது.
கொவிட்-19 பெருந்தொற்றை கருத்தில் கொண்டு நேரடி தொடர்பில்லாத கடலில் மட்டுமே நடைபெறும் பயிற்சியாக இந்த முறை மலபார் திட்டமிடப்பட்டிருக்கிறது.
இந்திய, அமெரிக்க, ஜப்பான் மற்றும் ஆஸ்திரேலிய கடற்படைகளின் நவீன கப்பல்கள், விமானங்கள் மற்றும் ஹெலிகாப்டர்கள் இந்த பயிற்சியில் பங்கேற்கின்றன.
இந்த மாதத்தின் இரண்டாவது வாரத்தில் மலபார் பயிற்சியின் இரண்டாம் பகுதி அரேபியக் கடலில் நடைபெறும்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669481
ரசாயனம் மற்றும் உரங்கள் அமைச்சகம்
மத்திய உரத்துறை செப்டம்பர் 1 முதல் 15 வரை தூய்மை இருவாரம் கடைபிடிப்பு
மத்திய உரத்துறை 2020 செப்டம்பர் 1 முதல் 15-ந் தேதி வரை தூய்மை இருவாரமாக கடைபிடிக்க உள்ளது. இந்தத் துறையின் கீழ் உள்ள அனைத்து பொதுத்துறை நிறுவனங்கள் மற்றும் பிற அமைப்புகள் அனைத்தும் தூய்மை பாரதம் திட்டத்தில் பெரிய அளவு பங்கேற்க உள்ளன. கொவிட்-19 பெருந்தொற்று காலத்தில் தூய்மை இயக்கப் பணிகளை மேற்கொள்வது பெரிதும் முக்கியத்துவம் பெறுகிறது என்று மத்திய ரசாயனங்கள் மற்றும் உரத்துறை அமைச்சர் திரு.டி.வி.சதானந்த கவுடா, பகிர்ந்துள்ள டுவிட்டர் பதிவில் தெரிவித்துள்ளார்.
(Visitor Counter : 91
பிரதமர் அலுவலகம்
விமானம் தாங்கி கப்பல் `விக்ராந்த்’தின் முதல் கடல் பயணம் : இந்திய கடற்படைக்கும், கொச்சி கப்பல் கட்டும் தளத்திற்கும் பிரதமர் வாழ்த்து
உள்நாட்டில் வடிவமைக்கப்பட்ட விமானம் தாங்கி கப்பலான 'விக்ராந்தின்' முதல் கடல் பயணத்திற்காக, இந்திய கடற்படை மற்றும் கொச்சின் கப்பல் கட்டும் தளத்திற்கு பிரதமர் திரு நரேந்திர மோடி வாழ்த்து தெரிவித்துள்ளார். இந்தியாவில் தயாரிப்போம்  இயக்கத்துக்கு இது ஒரு சிறந்த உதாரணம் என்றும் பிரதமர் கூறினார்.
இது தொடர்பாக, சுட்டுரை வாயிலாக வெளியிட்டுள்ள செய்தியில் பிரதமர் கூறியதாவது :
"இந்திய கடற்படையின் வடிவமைப்பு குழுவால் வடிவமைக்கப்பட்டு, கொச்சி கப்பல் கட்டும் தளத்தால் உருவாக்கப்பட்ட உள்நாட்டு விமானம் தாங்கி கப்பலான 'விக்ராந்த்' இன்று அதன் முதல் கடல் பயணத்தை மேற்கொண்டது. இந்தியாவில் தயாரிப்போம்  இயக்கத்துக்கு இது ஓர் அருமையான உதாரணம்".
(